Къафэм и дунейм
Лъэпкъ къафэмкIэ студие Нарткъалэ къыщызэIуахащ.
Япэ мастер-классыр абы щригъэкIуэкIащ къыдэкIуэтей щIэблэр гъуазджэм дегъэхьэхыным теухуауэ лэжьыгъэшхуэ зыщIэ хореограф Къардэн Сабинэ. Ар «Нартшыр» ансамблым хэтащ, къафэм и дунейм щыхыхьар Псынабэ дэт ЩэнхабзэмкIэ унэрщ. Нарткъалэ къыщызэIуаха студиер Къардэным и зэфIэкI псори ирихьэлIэнущ адыгэ лъэпкъыр зэрыгушхуэ ди къафэхэм, ди хабзэхэм, щэнхабзэм къыдэкIуэтей щIэблэр щIэпIыкIыным.
Студиер зыхуеину хьэпшыпхэмкIи IэмэпсымэхэмкIи егугъуу къызэрагъэпэщащ. АбыкIэ жэрдэмщIакIуэм къыдэIэпыкъуащ районым щыщ хьэрычэтыщIэхэр.
Шэрэдж Дисэ.
